รัฐบาลไทย-ข่าวทำเนียบรัฐบาล-รัฐมนตรีว่าการกระทรวงเกษตรฯ ลงพื้นที่เช็คความพร้อมระบบตรวจสอบย้อนกลับสินค้าประมงไทย
วันพุธที่ 18 ตุลาคม 2560
รัฐมนตรีว่าการกระทรวงเกษตรฯ ลงพื้นที่เช็คความพร้อมระบบตรวจสอบย้อนกลับสินค้าประมงไทย
“บิ๊กฉัตร”ลงพื้นที่เช็คความพร้อมระบบตรวจสอบย้อนกลับสินค้าประมงไทยปูทางรับอียูก่อนตรวจเข้ม พฤศจิกายนนี้  มั่นใจอุตสาหกรรมประมงไทยต้องปลอดไอยูยูทั้งระบบ
วันนี้ (16 ต.ค.60) เวลา 07.30 น.พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ พร้อมด้วยนายอดิศร พร้อมเทพ อธิบดีกรมประมง ลงพื้นที่จังหวัดสมุทรสาคร และสมุทรปราการ เพื่อตรวจติดตามการปฏิบัติงานระบบตรวจสอบย้อนกลับสินค้าสัตว์น้ํา ก่อนคณะกรรมาธิการยุโรปด้านประมงและทะเล (DG MARE) ของสหภาพยุโรป (EU) จะเดินทางมาตรวจประเมินในช่วงต้นเดือนพฤศจิกายน 60 นี้ เพื่อสร้างความมั่นใจให้อุตสาหกรรมประมงไทยปราศจากการทําประมง IUU ทั้งระบบโดยจุดแรกคณะได้เดินทางไปยังสะพานปลาสมุทรสาครเพื่อรับฟังบรรยายสรุปการควบคุมระบบตรวจ    สอบย้อนกลับสัตว์น้ําจากเรือประมงไทย พร้อมตรวจการปฏิบัติงานการควบคุมการเข้า - ออก ของเรือประมง จากนั้นได้เดินทางตรวจการปฏิบัติงานการขนถ่ายสัตว์น้ําที่ท่าเทียบเรือประมงพรพีรพัฒน์ จ.สมุทรสาคร ก่อนรับฟังบรรยายสรุป และตรวจการปฏิบัติงาน ณ โรงงานแปรรูปสัตว์น้ํา บ.ไทยยูเนียน จ.สมุทรสาคร
ส่วนในช่วงบ่ายคณะได้เดินทางต่อไปยังท่าเรือหมายเลข 23 บริษัท ธนาพรชัย จํากัดอ.พระประแดง จ.สุมทรปราการ เพื่อตรวจการปฏิบัติงานควบคุมเรือประมงต่างชาติภายใต้มาตรการรัฐเจ้าของท่า (PSM) อาทิ การควบคุมก่อนการนําเข้า ข้อมูลเส้นทางการเดินเรือ การตรวจสอบความปลอดภัยของเรือ ลูกเรือ และการตรวจสอบเอกสารที่เกี่ยวข้องตามกฎหมายกรมเจ้าท่ารวมถึงตรวจการควบคุมการขนถ่ายสัตว์น้ําและตรวจการปฏิบัติงานตรวจการขนถ่ายสัตว์น้ํา และการออกเอกสารเพื่อควบคุมการขนถ่ายสัตว์น้ําจากท่าเพื่อไปโรงงานและห้องเย็น
พลเอก ฉัตรชัย สาริกัลยะ เปิดเผยว่าในภาพรวมถือว่าไทยมีการพัฒนาการแก้ไขปัญหาประมงไอยูยูในหลายๆ ด้านไปค่อนข้างมากและมีประสิทธิภาพเพื่อให้อุตสาหกรรมประมงไทยปราศจากการทําประมง IUU ทั้งระบบ โดยเฉพาะการตรวจสอบย้อนกลับสินค้าสัตว์น้ําที่กรมประมงได้มีการปรับปรุงระบบตรวจสอบย้อนกลับของไทยเพื่อไม่ให้มีสัตว์น้ําที่มาจากการทําประมงผิดกฎหมาย ขาดการรายงาน และไร้การควบคุมเข้ามาในประเทศไทย รวมถึงไม่ให้มีการส่งออกสัตว์น้ําที่มาจากการทําประมงแบบ IUUอย่างเด็ดขาดทั้งระบบตรวจสอบย้อนกลับสําหรับสัตว์น้ําที่จับโดยเรือประมงไทย และสัตว์น้ําที่นําเข้าจากต่างประเทศโดยสัตว์น้ําที่จับโดยเรือประมงไทยได้มีการจัดวางระบบตรวจสอบย้อนกลับเพื่อให้ทราบถึงแหล่งที่มาของสินค้าและผลิตภัณฑ์ประมงทะเลได้ตลอดสายการผลิต โดยกําหนดให้เรือประมงที่จับสัตว์น้ําต้องจดบันทึกการทําการประมงตามความเป็นจริงทุกครั้ง และมีรายละเอียดของชนิดสัตว์น้ํา ปริมาณสัตว์น้ํา บริเวณที่จับ และเครื่องมือการทําประมงเมื่อนําสัตว์น้ําขึ้นที่ท่าเทียบเรือกําหนดให้ท่าเทียบเรือต้องคัดแยกและชั่งน้ําหนักสัตว์น้ํารายชนิด กรณีขนส่งไปขายที่ตลาดกลางโดยยังไม่มีการคัดแยกและชั่งน้ําหนัก ต้องชั่งน้ําหนักโดยประมาณของสัตว์น้ําที่ขนส่งและเมื่อถึงตลาดกลางต้องคัดแยกและชั่งน้ําหนักสัตว์น้ํารายชนิด และเมื่อมีการซื้อขายสัตว์น้ําผู้ซื้อผู้ขายต้องกรอกข้อมูลชนิดสัตว์น้ําและปริมาณที่ซื้อขายในเอกสารกํากับการซื้อขายสัตว์น้ํา เพื่อให้มีข้อมูลในการตรวจสอบย้อนกลับถึงแหล่งที่มาของสัตว์น้ําได้ทุกขั้นตอนตลอดสายการผลิตส่วนสัตว์น้ําที่นําเข้าจากต่างประเทศ ผู้ประกอบการนําเข้าต้องขออนุญาตนําเข้าสัตว์น้ําโดยด่านตรวจสัตว์น้ําของกรมประมงจะดําเนินการตรวจสอบสัตว์น้ําและเอกสาร เพื่อให้มั่นใจว่าสัตว์น้ําไม่ได้มาจากการทําการประมง IUU โดยทําการตรวจสอบเอกสารที่เกี่ยวข้องต่าง ๆ เช่น ใบรับรองการจับสัตว์น้ํา,ล็อคบุ๊ค ใบอนุญาตทําการประมง ใบอนุญาตขนถ่าย แหล่งทําการประมง พฤติกรรมเรือ เส้นทางเดินเรือข้อมูลการทําการประมง และแผนผังการเก็บสัตว์น้ํา เป็นต้น หากข้อมูลถูกต้องจะอนุญาตให้เรือเทียบท่าและขนถ่ายสัตว์น้ําได้
นอกจากนี้ ยังมีการควบคุมการขนถ่ายและชั่งน้ําหนักสัตว์น้ําที่ขนขึ้นรถบรรทุก และจัดทําเอกสารเพื่อกํากับรถบรรทุกทุกคันที่ขนส่งไปยังโรงงาน และบันทึกข้อมูลลงในระบบคอมพิวเตอร์ เมื่อสัตว์น้ําไปถึงโรงงานจะมีการคัดแยกและชั่งน้ําหนักสัตว์น้ํารายชนิด และออกหนังสือกํากับการจําหน่ายสัตว์น้ํานําเข้าให้กับผู้นําเข้าสัตว์น้ํา เพื่อเพิ่มประสิทธิภาพของระบบตรวจสอบย้อนกลับ กรมประมงได้มีการระบบอิเล็กทรอนิกส์ใน 2 รูปแบบ ได้แก่ 1. ระบบตรวจสอบย้อนกลับสัตว์น้ําที่จับจากเรือประมงไทย และ 2. ระบบตรวจสอบย้อนกลับสัตว์น้ํานําเข้า เพื่อให้สามารถตามสอบเส้นทางไหลของสัตว์น้ํา ได้อย่างมีประสิทธิภาพตลอดสายการผลิตตั้งแต่การนําเข้าสัตว์น้ํา การขึ้นท่าสัตว์น้ํา การกระจายสัตว์น้ํา การแปรรูป การออกใบรับรองการจับสัตว์น้ํา การออกใบรับรองการแปรรูปสัตว์น้ํา ตลอดจนถึงกระบวนการสุดท้าย คือ การส่งออกผลิตภัณฑ์สัตว์น้ํานั่นเอง
อย่างไรก็ตาม การลงพื้นที่ครั้งนี้ได้สั่งการให้ทุกหน่วยที่เกี่ยวข้องเพิ่มความเข้มงวดในกระบวนการตรวจสอบสินค้าสัตว์น้ําทั้งระบบ ตั้งแต่การตรวจสอบเรือประมงที่แจ้งเข้า – แจ้งออกให้ได้ 100 เปอร์เซ็นต์ เพิ่มความเข้มงวดในการตรวจสอบการนําสัตว์น้ําขึ้นท่า ควบคุมการขนถ่ายสัตว์น้ําและลูกเรือกลางทะเลสร้างความตระหนักให้ผู้ประกอบการประมงตลอดสายการผลิตให้ความร่วมมือ และกําชับให้หน่วยงานที่เกี่ยวข้องดําเนินการให้เป็นไปตามระเบียบและกฎหมายที่กําหนดไว้อย่างเข้มงวด และเพิ่มประสิทธิภาพของระบบตรวจสอบย้อนกลับสัตว์น้ําที่จับจากเรือประมงไทย โดยได้มีการนําระบบเครื่องชั่ง Smart scale ที่สามารถส่งข้อมูลชนิดและน้ําหนักที่ชั่งเข้าระบบ ที่ได้มีการนําร่องใช้กับท่าเทียบเรือขององค์การสะพานปลาที่สงขลาเป็นแห่งแรก และที่สมุทรสาครเป็นแห่งที่สอง ซึ่งจะทําให้ข้อมูลชนิดและน้ําหนักสัตว์น้ํามีความโปร่งใสและสอดคล้องกับข้อเท็จจริงมากขึ้นด้วย” พลเอกฉัตรชัย กล่าว